Document ID: /roh_data/filtered/fineweb-2-filterrobots_roh.jsonl.gz/13230

Sche ti vegns controllà u surveglià cuntinuadamain da tia partenaria u da tes partenari, po quai esser in indizi da violenza psichica u d'ina relaziun toxica. Latiers tutgan remartgas sco:
«Trametta a mai tia posiziun, jau vi savair, nua che ti es.»
«Jau na vi betg, che ti ta scuntras cun tia famiglia.»
«Ti na vas betg en sortida senza mai!»
Surveglianza sa mussa per exempel tras quai, che tia partenaria u tes partenari controlla savens tes telefons e tes messadis, cumpara nunvulidamain insanua, ta scumonda tes hobis u na ta lascha betg pli bandunar la chasa.
Quai ta fa dependenta u dependent da questa persuna e po chaschunar, che ti vegns isolada u isolà socialmain e na vesas strusch u insumma betg pli tia famiglia e tes amis. Ti pos uschia er perder tia conscienza da sasez e la controlla da tia vita.
Sche ti badas, che tia relaziun n'è betg sauna – pia toxica: Ta lascha cussegliar gratuitamain ed en moda anonima tar l'Agid a victimas u tar in post da cussegliaziun spezialisà. Là lavuran persunas spezialisadas che ta dattan in'opiniun spezialisada sco er ina perspectiva externa sin tia situaziun e ta mussan, tge opziuns d'agir concretas che ti has.